Benjamin Teidi. Benjamin Teidi (1994-yil 5-may, Lagos) – nigeriyalik professional futbolchi, Oʻzbekistonning „Navbahor“ klubida yarim himoyachi sifatida oʻynaydi. Benjamin Batumining „Dinamo“ jamoasi bilan Gruziya oliy ligasi va Superkubogi gʻolibi boʻlgan. Futbolchilik faoliyati. Benjamin Teidi professional faoliyatini 18 yoshida Gruziya ikkinchi divizioni vakili Gagrada boshlagan. 2015-yilda Teidi Merani Martvili jamoasiga qoʻshildi va u yerda keyingi toʻrt mavsum davomida qoldi. 2016-yilning 22-noyabrida u Kutaisi „Torpedo“siga qarshi Gruziya kubogi finalida toʻliq 90 daqiqa oʻynagan. 2019-yil mavsum boshida Teidi Erovnuli Ligaga koʻtarilgan Dinamo Batumi bilan shartnoma imzolagan. Keyingi toʻrt yil davomida tarkibda barqaror oʻyinchilardan biri boʻlgan Teidi „Dinamo“ klubining chempionlik unvonini qoʻlga kiritishiga katta hissa qoʻshdi, mamlakat kubogini koʻtardi va uch marta kumush medallarni qoʻlga kiritdi. 2022-yilgi mavsumdan soʻng Tel-Avivning „Hapoel“ klubiga koʻchib oʻtishi kerak boʻlganida, Teidi „Dinamo“ muxlislariga hayrlashuv xati yozdi, garchi ikki oydan keyin u kutilmaganda klubga qaytdi. 2024-yil 23-dekabrda Namanganning „Navbahor“ jamoasi bilan shartnoma imzolagan.